# Βροντάδος Χίου

### Από τη Βικιπαίδεια, την ελεύθερη εγκυκλοπαίδεια

Ο Βροντάδος είναι ένας παραλιακός οικισμός ο οποίος βρίσκεται στην ανατολική πλευρά του νησιού της Χίου, βόρεια της ομώνυμης πόλης και πρωτεύουσας του νομού. Με πληθυσμό περίπου 4500 κατοίκων ο Βροντάδος αποτελούσε μέχρι το 1998 ανεξάρτητο δήμο ενώ αυτή την στιγμή είναι η έδρα του δήμου Ομηρούπολης.

## [Επεξεργασία] Έθιμα

Ο Βροντάδος είναι γνωστός παγκοσμίως για το Πασχαλινό έθιμο του ρουκετοπόλεμου, ένα έθιμο που έχει τις ρίζες του στην εποχή της Τουρκοκρατίας, κατά το οποίο το βράδυ της Ανάστασης χιλιάδες αυτοσχέδιες ρουκέτες εκτοξεύονται ανάμεσα σε δυο εκκλησίες της πόλης, την Παναγία Ερυθιανή και τον Άγιο Μάρκο.

## [Επεξεργασία] Ιστορικές αναφορές

Η Χίος είναι μια από τις αναφερόμενες απο την αρχαιότητα πόλεις που φέρονταν ως τόπος καταγωγής του μυθικού ποιητή Ομήρου. Στην βόρεια πλευρά του Βροντάδου υπάρχει η λεγόμενη "Πέτρα του Ομήρου", ένας μονοκόμματος βράχος σε μορφή καθίσματος στην οποία κατά την παράδοση καθόταν ο Όμηρος απαγγέλοντας τα ποιήματα του.

Επίσης σύμφωνα με την παράδοση, ο Χριστόφορος Κολόμβος επισκέφθηκε το Βροντάδο στην προσπάθειά του να μελετήσει τους θαλάσσιους χάρτες και να πάρει πληροφορίες από έμπειρους Βρονταδούσους ναυτικούς, τους οποίους και συμπεριέλαβε αργότερα στο μεγάλο του ταξίδι για την ανακάλυψη της Αμερικής.

## [Επεξεργασία] εξωτερικοί σύνδεσμοι

- Chiosnet: Μία αναφορά σε ταξιδιωτικό οδηγό για την Χίο.
- Δήμος Ομηρούπολης: Άλλο ένα ανάλογο αρθρο με αναφορές στην ιστορία και κάποιες φωτογραφίες.

## [Επεξεργασία] Βλέπε επίσης

- Χίος

Ανακτήθηκε από "http://el.wikipedia.org../../../%CE%B2/%CF%81/%CE%BF/%CE%92%CF%81%CE%BF%CE%BD%CF%84%CE%AC%CE%B4%CE%BF%CF%82_%CE%A7%CE%AF%CE%BF%CF%85_b69d.html"

Κατηγορία: Χωριά της Χίου

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English